Mitsubishi Motors

Mitsubishi Motors Corporation (transkripcia: Micubiši džidóša kógjó kabušiki gaiša, doslovný preklad: Micubiši automobilový priemysel akciová spoločnosť) je nadnárodný japonský automobilový výrobca, ktorý má sídlo v štvrti Minato v Tokiu.Corporate Profile , Mitsubishi Motors website, June 19, 2008 V roku 2011 bola spoločnosť Mitsubishi Motors šiestou najväčšou automobilkou a zároveň šiestou najväčšou na svete podľa produkcie. Je súčasťou Mitsubishi keiretsu, ktorá bola najväčšou priemyselnou skupinou v Japonsku. tá bola založená v roku 1970 z divízie Mitsubishi Heavy Industries.History of Mitsubishi, Funding Universe (subscription required)

Spolupracuje s automobilkou Chrysler na vývoji mnohých modelov, s automobilkami Citroën a Peugeot spoločne vyvíjala modely SUV Mitsubishi Outlander / Citroën C-Crosser / Peugeot 4007.

 Dejiny 
Spoločnosť Mitsubishi založil Yataro Iwasaki v roku 1870. Názov firmy vznikol spojením dvoch slov "micu" a "biši", ktoré sa dajú voľne preložiť ako „tri diamanty“."The Mitsubishi Mark", Mitsubishi.com Spoločnosť sa v prvých rokoch svojej existencie zaoberala ťažbou uhlia a zo zisku boli postupne zakladané nové dcérske spoločnosti a divízie, takže názov Mitsubishi dnes môžete nájsť v odvetviach ako je výroba vlakov, lodí a lietadiel, papieru, skla, oleja a ďalej napr. v bankovom sektore alebo poisťovníctve. 


Počas druhej svetovej vojny vyrábala spoločnosť Mitsubishi bojová lietadlá pre Japonsko, vrátane známych Zer, ktoré sa podieľali na zničení Pearl Harboru. V povojnovom období mala firma veľké problémy a dochádzalo k hromadným prepúšťaniam a reštrukturalizáciám. 

K založení spoločnosti Mitsubishi Motors, zaoberajúcou sa výrobou automobilov, však došlo už v roku 1917, kedy firma predstavila vozidlo Model A. Išlo o vôbec prvé sériovo vyrábané auto na území Japonska a bola to istá kópia talianskeho Fiatu Tipo 3. Ďalším, zaujímavejším vozidlom bol sedan PX33, ktorý mal ako prvý v Japonsku stály pohon všetkých kolies a bol určený pre vojakov. 

K významnejšiemu povojnovému rastu došlo až v 60. rokoch 20. storočia. Úspech firmy bol založený na masovej produkcii sedanu Mitsubishi 500, ktorý sa dobre predával a pritiahol radu nových zákazníkov. V roku 1969 bola predstavená prvá generácia modelu Galant, ktorý podporil rast spoločnosti. Výsledkom expanzie bolo v roku 1970 založenie novej spoločnosti Mitsubishi Motors Corporation (MMC). Do prezidentského kresla bol dosadený Tomio Kubo, ktorý chcel zvýšiť export vytvorením medzinárodnej aliancie s niektorou úspešnou zahraničnou automobilkou. 

Na tento projekt prikývol vtedajší americký kolos Chrysler a kúpil 15 percent akcií spoločnosti MMC. Mitsubishi Galant sa po kozmetických úpravách predával v Amerike ako Dodge Colt. MMC ďalej expandovalo i na európsky trh a úspech firmy dokladajú i výrobné čísla: v roku 1971 Mitsubishi produkovalo okolo 250 tis. vozidiel ročne a v roku 1978 to už bol takmer jeden milión. 

V 80. rokoch 20. storočia sa situácia obracia a Chrysler musí kvôli svojim finančným problémom predať spoločnosti Mitsubishi kompletne celú austrálsku pobočku. Austrálska divízia Chrysleru sa premenováva na Mitsubishi Motors Australia Ltd (MMAL) a po japonskej finančnej injekcii sa následne stáva najväčším producentom automobilov v Austrálii. Na americký trh pod vlastným menom vstupuje Mitsubishi v roku 1982. Modely Tredia, Cordia a Starion predávalo v USA rovných 70 obchodných pobočiek v 22 štátoch. 

V rokoch 1985-1986 bol v štáte Illinois postavený obrovský výrobný podnik Diamond-Star Motors (DSM). Na financovanie výdajov sa podieľal Chrysler rovnakým dielom ako Mitsubishi. Z tejto výrobnej linky vychádzali známe vozidlá, medzi ktoré patrí Mitsubishi Eclipse, Eagle Talon a Plymouth Laser. V roku 1988 vstúpila korporácia MMC na svetovú burzu a akcie tejto spoločnosti sa stali verejne obchodovateľnými (IPO). Chrysler zvýšil svoj podiel na 20 percent. 

Nesmie zostať bez povšimnutia ani významné postavenie značky v motoristickom športe. Mitsubishi sa pokúsilo v 60. a 70. rokoch 20. storočia presadiť v okruhových pretekoch, ale medzi najvýznamnejšie úspechy patria rozhodne rally a šampionát WRC, kde už dlhšiu dobu jazdia vozidlá Mitsubishi Lancer WRC. Mitsubishi je tiež najúspešnejšou automobilkou v legendárnym vytrvalostným pretekoch Paríž-Dakar, kde zbiera vavríny s modelom Mitsubishi Pajero.

 Automobily 
 Súčasná produkcia 
 Mitsubishi Eclipse Cross
Mitsubishi ASX
 Mitsubishi Colt
 Mitsubishi Grandis
 Mitsubishi L200
 Mitsubishi Lancer
 Mitsubishi Lancer Evolution
 Mitsubishi Outlander
 Mitsubishi Pajero
 Mitsubishi RVR

 Staršie modely 
 Mitsubishi 3000GT
 Mitsubishi Carisma
 Mitsubishi FTO
 Mitsubishi Galant/VR-4
 Mitsubishi L300
 Mitsubishi Legnum
 Mitsubishi Pajero Pinin
 Mitsubishi Pajero Sport
 Mitsubishi Sigma
 Mitsubishi Space Gear
 Mitsubishi Space Star
 Mitsubishi Space Wagon

 Pozri aj 
 Mitsubishi

 Referencie 

 Externé odkazy 
 Mitsubishi Morors SK


Kategória:Japonské automobilky
Kategória:Nikkei 225
Kategória:Podniky založené v 1970
Kategória:Podniky obchodované na Tokijskej burze